
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist oma bilansist. Mahakantav vara on kaks ehitusprojekti:
1) Narva Pähklimäe Gümnaasiumi keemiakabineti rekonstrueerimise projekt. See oli rekonstrueeritud 2018. aastal teise projekti alusel, kuna antud projekt oli tööde tegemise ajaks vananenud ja seda ei olnud võimalik kasutada.

2) Narva Eesti Gümnaasiumi fassaadide rekonstrueerimise põhiprojekt. Narva Linnavolikogu 20.10.2016. a otsusega nr 239 algatati Kraavi tänav 1 maa-ala (krunt, millel asub Narva Eesti Gümnaasium) detailplaneeringu koostamine. Detailplaneering näeb ette koolihoone osalist lammutamist ning uute hoonete ehitamist. Sellest tulenevalt ei ole antud fassaadide rekonstrueerimise põhiprojekt enam vajalik.

Loetletud vara on muutunud kõlbmatuks avaliku kasutamise, linna valitsemise või tulu saamise otstarbeks. Küsimused olid arutusel Narva Linnavalitsuse linnavarakomisjoni 13.03.2019. a koosolekul (protokoll nr 4, punkt 3). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

2.1 Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 lõike 2 alusel otsustab vallasasja kõlbamatuks tunnistamist ja mahakandmist, mis on raamatupidamisseaduse kohaselt käsitletav põhivarana ja mille bilansiline maksumus on üle 1920 eurot, Narva Linnavalitsus.
3. Otsus

3.1 Tunnistada Narva Pähklimäe Gümnaasiumi kasutuses olev vara kõlbmatuks:

· Narva Pähklimäe Gümnaasiumi keemiakabineti rekonstrueerimise projekt, inventarinumber 155910-005-00, soetamisaeg 31.12.2013. a, soetamismaksumus 2730,00 eurot.
3.2 Tunnistada Narva Eesti Gümnaasiumi kasutuses olev vara kõlbmatuks:

· Narva Eesti Gümnaasiumi fassaadide rekonstrueerimise põhiprojekt, inventarinumber 155910-002-00, soetamisaeg 12.06.2009. a, soetamismaksumus 8660,03 eurot.

3.3 Kanda korralduse punktides 3.1 ja 3.2 nimetatud vara maha.

4. Rakendussätted 

4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
Aleksei Jevgrafov
Abilinnapea linnapea ülesannetes



Ants Liimets








Linnasekretär
